钦定古今图书集成/明伦汇编/交谊典/第044卷 > 《答故人王逢年》前人
## 钦定古今图书集成/明伦汇编/交谊典/第044卷 > 《答故人王逢年》前人

在屈龙从蠖，乘伸鹄为凤。言念子渊材，无惭部史贡。
讲德既有述，得贤能无颂。夕吐丞相茵，晨割大官供。
骖乔白鹿新，祠滇碧鸡重。隐大难为名，才多不自用。
远戍讙鲤缄，孤臣抱酰瓮。朝星稷下士，汗雨临淄众。
赤丸尽瞥起，绿沉春恒动。敢衰拥篲迎，恐乖炙毂送。
愿以湖海心，托君云霄梦。